Riigivanema ja Riigikogu valimiste edasilükkamise dekreet
Riigivanema ja Riigikogu valimiste edasilükkamise dekreet anti välja Riigivanema poolt 19. märtsil 1934.
I.

§ 1. Valimiste peakomitee poolt 22. ja 23. aprilliks 1934 väljakuulutatud Riigivanema valimised ja 29. ja 30. aprilliks 1934 väljakuulutatud Riigikogu VI koosseisu valimised lükatakse edasi kaitseseisukorra kogu riigis kestvuse lõpuni.

Uued valimised kuulutab valimiste peakomitee välja pärast eelmises lõikes tähendatud tähtaja möödumist.

§ 2. Kõik Riigivanema valimisseaduse ja Riigikogu valimise, rahvaalgatamise ja rahvahääletamise seaduse põhjal ettevõetud valimistoimingud eelmises (1) paragrahvis ette nähtud valimiste kohta lõpetatakse ja tunnistatakse tühiseks.

II.

Käesolev dekreet on antud Eesti Vabariigi põhiseaduse § 26 ja 60 põhjal ning hakkab maksma väljakuulutamisega.

Tallinnas, 19. märtsil 1934.

K. Päts
Peaminister
Riigivanema ülesannetes.

Joh. Müller
Kohtuminister.

1938
Riigi Teataja